Χρήση λιστών επαφής για ομαδοποίηση επαφών.
Andre Klapper
ak-47@gmx.net
Novell, Inc

Creative Commons Share Alike 3.0

Δημήτρης Σπίγγος
dmtrs32@gmail.com 2012, 2013

# Χρήση λιστών επαφών

Μια λίστα επαφών είναι μια ομάδα επαφών με ένα μοναδικό ψευδώνυμο που δημιουργείτε. Όταν στέλνετε αλληλογραφία σε αυτό το ψευδώνυμο, αυτή αποστέλνεται σε κάθε μέλος της λίστας. Αυτό διαφέρει από τις "πραγματικές" λίστες ταχυδρομείου στο ότι υπάρχει μόνο στον υπολογιστή σας ως μια διευκόλυνση για σας, αντί για μια πραγματική διεύθυνση αλληλογραφίας την οποία διαχειρίζεται μια εφαρμογή λίστας ταχυδρομείου σ' ένα διακομιστή.

Για παράδειγμα, θα μπορούσατε να δημιουργήσετε μια επαφή για κάθε μέλος της οικογένειάς σας, έπειτα να προσθέσετε αυτές τις επαφές σε μια λίστα επαφών που να ονομάζεται "οικογένεια". Μετά, αντί να εισάγετε τη διεύθυνση του καθενός ξεχωριστά, μπορείτε να στείλετε αλληλογραφία στην "οικογένεια" και τα μηνύματα θα πάνε σε όλους.

# Δημιουργία λίστας επαφών

Πατήστε αρχείο νέο λίστα επαφών.

Εισάγετε ένα όνομα που προτιμάτε.

Επιλέξτε το βιβλίο διευθύνσεων στο Πού: προς το οποίο θα προστεθεί.

Ορίστε τα μέλη της λίστας είτε εισάγοντας τα ονόματα ή διευθύνσεις αλληλογραφίας των επαφών (το πεδίο κειμένου υποστηρίζει αυτόματη συμπλήρωση), ή σύροντας επαφές από το παράθυρο επαφών στη λίστα, ή χρησιμοποιώντας το κουμπί επιλογή....

Επιλέξτε αν θέλετε να κρύβετε τις διευθύνσεις αλληλογραφίας όταν στέλνετε ένα μήνυμα στη λίστα.

Εκτός κι αν είναι μια πολύ μικρή λίστα, συνίσταται να αφήνετε τις διευθύνσεις κρυφές. Αυτό είναι το ίδιο σαν να χρησιμοποιείτε την “κρυφή κοινοποίηση:” η οποία περιγράφεται στο αποστολή μηνύματος σε πολλούς αποδέκτες.

Κλικ στο Εντάξει.

Η λίστα επαφών θα προστεθεί στο επιλεγμένο βιβλίο διευθύνσεων στο Evolution.

# Αποστολή μηνυμάτων σε μια λίστα επαφών

Για να στείλετε ένα μήνυμα στη λίστα επαφών, εισάγετε το όνομα που διαλέξατε για τη λίστα επαφών ως αποδέκτη στη σύνταξη αλληλογραφίας. Μπορείτε επίσης με δεξί κλικ στη λίστα επαφών στο βιβλίο διευθύνσεών σας και να επιλέξετε αποστολή μηνύματος στη λίστα.