Nyilvános GPG-kulcsok beszerzése és használata.
Andre Klapper
ak-47@gmx.net
Novell, Inc

Creative Commons Share Alike 3.0

# Nyilvános GPG-kulcsok beszerzése és használata

Titkosított üzenet küldéséhez a címzett nyilvános kulcsát együtt kell a saját személyes kulcsával használnia. Az Evolution kezeli a titkosítást, de a nyilvános kulcsot be kell szereznie, és hozzá kell adnia a kulcstartójához.

A nyilvános kulcsok nyilvános kulcskiszolgálóról való beszerzéséhez adja ki a gpg --recv-keys --keyserver wwwkeys.pgp.net kulcsazonosító parancsot, a `kulcsazonosító` helyére a címzett azonosítóját helyettesítve. Meg kell adnia a jelszavát, ezután az azonosító automatikusan hozzáadásra kerül a kulcstartójához.

Ha valaki közvetlenül küldi el nyilvános kulcsát, akkor mentse egyszerű szöveges fájlként, és adja ki a gpg --import parancsot a kulcstartójára való importáláshoz.