Megosztott címjegyzékek használata a helyi hálózaton.
Andre Klapper
ak-47@gmx.net
Novell, Inc

Creative Commons Share Alike 3.0

# LDAP-hozzáférés felvétele

Az LDAP protokollt azért hozták létre, hogy a felhasználók névjegy-információkat oszthassanak meg helyi hálózaton egy központi címtár közös használatával. Az LDAP lehetővé teszi egy cég számára névjegy-információk megosztott halmazának fenntartását. Sok cég rendelkezik egy LDAP-címjegyzékkel az alkalmazottairól vagy ügyfeleiről.

# LDAP-címjegyzék felvétele

Válassza a Fájl Új Címjegyzék menüpontot.

Az Általános lapon válassza az LDAP-kiszolgálókon lehetőséget.

Írjon be egy nevet.

Adja meg a kiszolgáló címét, portszámát (az alapértelmezett a 389), és hogy biztonságosan szeretne-e csatlakozni.

Adja meg a bejelentkezési módszert és a felhasználónevét.

Kattintson az Alkalmaz gombra.

A Részletek lapon a következő beállításokat adhatja meg:

Keresés kiindulópontja: a keresés kiindulópontja a címtárkeresés kezdőpontja. Keresse meg a rendszergazdát a helyes beállításokkal kapcsolatos információkért.

Keresés hatóköre: a keresés hatóköre az adott keresés szélessége. A következő lehetőségek állnak rendelkezésre:

Egy: a Keresés kiindulópontján és egy bejegyzéssel alatta keres.

Sub: a Keresés kiindulópontján és minden alatta lévő bejegyzésben keres.

Keresési szűrő: itt adható meg a keresési szűrő minden LDAP-lekérdezéshez. Például:

`ObjectClass=*`: felsorolja az összes objektumot a kiszolgálóról.

`ObjectClass=User`: csak a felhasználókat sorolja fel.

`Filter (|(ObjectClass=User)(ObjectClass=groupOfNames))`: Lekéri a felhasználó és a címlista objektumokat.

`(&(mail=*)(ObjectClass=*))`: felsorolja az e-mail címekhez társított objektumokat.

Időkorlát: az Evolution legfeljebb ennyi ideig próbál adatokat letölteni a kiszolgálóról, mielőtt feladná.

Letöltési korlát: adott keresésből visszakapott találatok maximális száma. A legtöbb kiszolgáló nem küld vissza 500-nál több névjegyet, de beállíthat alacsonyabb számot a letöltési idő csökkentéséhez a szélesebb keresések esetén.

Ha bizonytalan egyes beállításokkal kapcsolatban, akkor kérdezze meg rendszergazdáját.

# Eltérések a helyi címjegyzékekhez képest

Az LDAP-címjegyzékek alapvetően úgy működnek, mint a számítógépén lévő helyi címjegyzékek, a következő eltérésekkel:

A hálózati mappák csak akkor érhetők el, ha csatlakozott a hálózatra. Ha laptopot vagy modemes kapcsolatot használ, akkor készítsen másolatot vagy gyorsítótárazza a hálózati címtár egy részét. Ezt a kívánt névjegyek helyi címjegyzékbe húzásával és ejtésével érheti el.

A hálózati mappát megjelölheti kapcsolat nélküli használatra is. A megjelöléshez kattintson a jobb egérgombbal a mappára, válassza a Tulajdonságok menüpontot, és jelölje be az „A mappa tartalmáról helyi másolat készítése kapcsolat nélküli munkához” jelölőnégyzetet.

A túlzott hálózati forgalom elkerülése érdekében az Evolution általában nem tölti be az adatokat az LDAP-kiszolgálóról a megnyitáskor.

A kiszolgáló beállításaitól függően lehet, hogy nem lesz képes szerkeszteni az LDAP-kiszolgálón tárolt névjegyek minden mezőjét. Egyes kiszolgálók nem engedélyeznek bizonyos változtatásokat, mások pedig kevesebb mezőt használnak, mint az Evolution. Ha eltérő beállításokra van szüksége, akkor keresse meg rendszergazdáját.