Fájlok küldése az Ön által elküldött e-mailekhez.
Andre Klapper
ak-47@gmx.net
Novell, Inc

Creative Commons Share Alike 3.0

# Mellékletek csatolása az e-mailhez

# Fájlok csatolása

Tegye a következőket egy fájl e-mailhez csatolásához a szerkesztőben:

Kattintson a Melléklet hozzáadása gombra, vagy válassza a Beszúrás Melléklet menüpontot, vagy nyomja meg a Ctrl M kombinációt.

Válassza ki a csatolni kívánt fájlt.

Nyomja meg az OK gombot.

A fájlt a szerkesztőablak mellékletsávjára is húzhatja.

Amikor elküldi az üzenetet, a csatolt fájl másolata azzal együtt elküldésre kerül. Ne feledje, hogy nagy mellékletek elküldése és fogadása sokáig tarthat.

# Mellékletemlékeztető

Az Evolution rendelkezik egy mellékletemlékeztető bővítménnyel, amely emlékezteti a fájl csatolására. Ha ez úgy találja, hogy noha említi a levélben, de nem csatolt fájlt, akkor az e-mail elküldése előtt megjelenít egy figyelmeztetést.

A Mellékletemlékeztető engedélyezéséhez:

Válassza a Szerkesztés Bővítmények menüpontot.

Engedélyezze a Mellékletemlékeztető bővítményt.

Lépjen a Beállítás lapra.

Nyomja meg a Hozzáadás gombot, majd adja meg a nyelvnek megfelelő kulcsszavakat, például „Mellékelve” vagy „Csatolom”.

Az itt felvett kulcsszavakat az Evolution minden elküldeni kívánt levél szövegében megkeresi. Ha megtalálja valamelyik kulcsszót, de nincs csatolva fájl, akkor megjelenik az emlékeztető ablak.