Az Evolution ablakban látható területek ismertetése.
Andre Klapper
ak-47@gmx.net
Barbara M. Tobias
barbtobias09@gmail.com
Novell, Inc

Creative Commons Share Alike 3.0

# Az Evolution főablaka

Az Evolution e-mail, naptár, névjegy, feladat és feljegyzés funkciókat biztosít. A bal alsó sarokban lévő váltógombok segítségével válthat az egyes funkciók között. A megjelenített funkciótól függően az ablakban megjelenített elemek eltérnek.

# E-mail

Az Evolution levelező főablaka

A levelező főablak elemei:

Menüsáv
Eszköztár
Mappalista | Keresősáv
Üzenetlista
Váltógombok | Előnézet ablaktábla
Állapotsor

## Mappalista

A mappalista az egyes fiókokból elérhető mappákat sorolja fel. Egy mappa tartalmának megjelenítéséhez kattintson rá a nevére, és a tartalma megjelenik az üzenetlistában.

További információkért lásd a Mappák használata szakaszt.

## Üzenetlista

Az üzenetlista megjeleníti a kiválasztott mappában lévő összes olvasott és olvasatlan üzenetet. Kattintson az üzenetre az üzenetlistán a levél megjelenítéséhez az előnézet ablaktáblában.

## Váltógombok

Az oldalsáv alján lévő váltógombok segítségével átválthat az Evolution eszközei között: Levelek, Névjegyek, Naptár, Feljegyzések és Feladatok.

További információkért lásd a Váltógombok megjelenésének megváltoztatása szakaszt.

A Nézet Elrendezés Oldalsáv megjelenítése menüpont kiválasztásával kikapcsolhatja a mappalista és a váltógombok megjelenítését.

## Előnézet ablaktábla

Az előnézet ablaktábla megjeleníti az üzenetlistában kiválasztott üzenetet.

A Nézet Előnézet Üzenetelőnézet megjelenítése menüpont kiválasztásával kikapcsolhatja az előnézet ablaktáblát.

# Naptár

A naptár főablak elemei:

Menüsáv
Eszköztár
Naptárlista | Keresősáv
Találkozólista | Feladatlista
Hónap ablaktábla | Feljegyzéslista
Váltógombok
Állapotsor

## Találkozólista

A találkozólista megjeleníti az összes ütemezett találkozót a kijelölt időszakban.

## Hónap ablaktábla

A hónap ablaktábla a naptári hónap kis méretű nézete. További hónapok megjelenítéséhez húzza az oszlophatárt jobbra. A hónap ablaktáblán kiválaszthatja napok egy tartományát is, így a találkozólistán egyedi időszakot jeleníthet meg.

## Feladatlista és feljegyzéslista

A feladatok és feljegyzések csak az Ön kényelmét szolgálják, és nem tartoznak a találkozókhoz. A Váltógombok segítségével átválthat ezek főablakaira.

# Névjegyek

A névjegyek főablak elemei:

Menüsáv
Eszköztár
Címjegyzéklista | Keresősáv
Névjegyek listája
Váltógombok | Névjegy előnézete
Állapotsor

A névjegy előnézetét kikapcsolhatja a Nézet Előnézet Névjegyelőnézet menüpont kiválasztásával.