Támogatott fájlformátumok adatok importálásához.
Andre Klapper
ak-47@gmx.net
Novell, Inc

Creative Commons Share Alike 3.0

# Támogatott fájlformátumok

Az Evolution a következő fájltípusokat tudja importálni:

# Levelezés

Berkeley Mailbox (.mbox vagy nincs kiterjesztése):

A Mozilla, Netscape, Evolution (helyi mappák esetén a 2.32-es verzióig), Eudora és sok más levelezőkliens által használt e-mail formátum.

Maildir (nincs kiterjesztése):

Az Evolution által (helyi mappákhoz a 3.0 verzió óta) használt formátum. A Maildir fájlok importálása nem szükséges, mivel beállíthat egy Maildir fiókot az Evolutionben, és megadhatja hozzá a Maildir fájlokat tároló mappát.

Outlook Express 5/6 személyes mappák (.dbx):

A Microsoft Outlook Express 5/6 által használt e-mail fájlformátum. Újabb verziókhoz a PST-importálás szükséges.

# Naptár

vCalendar (.vcs):

Naptárfájlok tárolására használt formátum, amelyet az Evolution, Microsoft Outlook, Sunbird és Korganizer szoftverek használnak.

iCalendar vagy iCal (.ics):

Naptárfájlok tárolására használt formátum. Az Evolution, Microsoft Outlook, Palm OS kéziszámítógépek és mások használnak.

# Névjegyek

LDAP adatcserélő formátum (.ldif):

Szabványos adatformátum névjegykártyákhoz.

vCard (.vcf, .gcrd):

A GNOME, KDE és sok más névjegykezelő alkalmazás által használt címjegyzékformátum. vCard formátumba minden címjegyzékkezelő alkalmazásból tud exportálni.

# Egyebek

Evolution/Mozilla/Outlook CSV/Tab (.csv, .tab):

Az Evolution, Microsoft Outlook és Mozilla által mentett CSV (Vesszőkkel elválasztott értéklista) vagy Tabulator fájlok.

Outlook személyes mappák (.pst):

Üzenetek, naptáresemények és más elemek helyi másolatainak Microsoft szoftverekben (például Microsoft Exchange Client, Windows Messaging és Microsoft Outlook) való tárolására használt fájlformátum. „Personal Storage Table néven is ismert.