Μια εισαγωγή στο Evolution.
Brian Grohe
grohe43@gmail.com
Andre Klapper
ak-47@gmx.net

Creative Commons Share Alike 3.0

Δημήτρης Σπίγγος
dmtrs32@gmail.com 2012, 2013

# Ξεκινώντας

Το Evolution είναι ένας σταθερός και πολύπλευρος διαχειριστής προσωπικών πληροφοριών για το έργο GNOME. Το Evolution επιτρέπει τη διατήρηση των ημερολογίων σας, αλληλογραφίας, βιβλίου διευθύνσεων και εργασιών σε μια θέση.

Από προεπιλογή το Evolution ανοίγει την προβολή αλληλογραφίας. Εκεί μπορείτε να δείτε όλη την αλληλογραφία σας. Μπορείτε να αλλάξετε σε άλλες όψεις της εφαρμογής πηγαίνοντας στο τέλος του αριστερού πλαισίου στο παράθυρο (τον αποκαλούμενο "εναλλάκτη") και να επιλέξετε την επιθυμητή προβολή. Πατήστε εδώ για περισσότερες πληροφορίες στα στοιχεία του παραθύρου.

Όταν ξεκινά το Evolution, θυμάται την τελευταία προβολή που χρησιμοποιήσατε. Όμως μπορείτε επίσης ρητά να ξεκινήσετε το Evolution με μια συγκεκριμένη προβολή. Για την προβολή ημερολογίου, χρησιμοποιήστε την εντολή evolution --component=calendar στην εφαρμογή Τερματικός. Άλλες διαθέσιμες επιλογές είναι "αλληλογραφία", "επαφές", "εργασίες" και "υπενθυμίσεις".