Elküldött levelek aláírása vagy titkosítása GPG-vel/OpenPGP-vel.
Andre Klapper
ak-47@gmx.net
Novell, Inc

Creative Commons Share Alike 3.0

# GPG-kulcs létrehozása

Ezek a lépések nagyon technikai jellegűek. A legtöbb felhasználó számára a Seahorse alkalmazás használata javasolt a GPG/OpenPGP-kulcsok kezelésére.

Mielőtt GPG-titkosítású leveleket fogadhatna vagy küldhetne, létre kell hoznia a nyilvános és személyes kulcsait a GPG-vel.

Nyissa meg a Terminál alkalmazást, és adja ki a gpg --gen-key parancsot.

Válasszon egy algoritmust, és nyomja meg az Enter billentyűt.

Válasszon egy kulcshosszt, és nyomja meg az Enter billentyűt.

Adja meg, hogy a kulcsa meddig legyen érvényes.

Írja be a valódi nevét, és nyomja meg az Enter billentyűt.

Írja be az e-mail címét, és nyomja meg az Enter billentyűt.

(Elhagyható) Írjon be egy megjegyzést, és nyomja meg az Enter billentyűt.

Tekintse át a kiválasztott felhasználói azonosítót, ha megfelelő, akkor nyomja meg az R billentyűt.

Írjon be egy jelmondatot, majd nyomja meg az Enter billentyűt.

Mozgassa véletlenszerűen az egerét a kulcsok előállításához.

A kulcsok előállítása után a gpg --list-keys parancs kiadásával megjelenítheti a kulcsinformációkat. A következőhöz hasonlót kellene látnia: `/home/ön/.gnupg/pubring.gpg------------------------------pub 2048R/6ADAF1C0 2011-11-16uid ön <ön@példa.hu>sub 2048R/48D220F9 2011-11-16`

A GPG egy listát vagy kulcstartót hoz létre a nyilvános kulcsokhoz és egy másikat a személyes kulcsokhoz. Minden Ön által ismert nyilvános kulcs a ~/.gnupg/pubring.gpg fájlban található. Ha kulcsát meg szeretné osztani másokkal, akkor küldje el nekik ezt a fájlt.

Ha akarja, feltöltheti kulcsait egy kulcskiszolgálóra:

Ellenőrizze nyilvános kulcsának azonosítóját a `gpg --list-keys` kiadásával. Ez a `pub` kezdetű sorban az `1024D` utáni karakterlánc. A fenti példában ez a `6ADAF1C0`.

Adja ki a gpg --send-keys --keyserver wwwkeys.pgp.net 6ADAF1C0 parancsot. A `6ADAF1C0` helyére saját kulcsazonosítóját írja. Ehhez a jelszavára is szüksége lesz.

A kulcskiszolgálók a nyilvános kulcsait tárolják, hogy ismerősei visszafejthessék az Ön leveleit. Ha nem szeretne kulcskiszolgálót használni, akkor saját kezűleg is elküldheti nyilvános kulcsát, felveheti az aláírásfájljába vagy kiteheti saját weboldalára. A legegyszerűbb azonban a kulcs egyszeri közzététele, hogy ismerősei bármikor letölthessék, amikor szükségük van rá.

Ha nem rendelkezik egy levél ellenőrzéséhez vagy visszafejtéséhez szükséges kulccsal, akkor beállíthatja a titkosítóeszközét a kulcs automatikus megkeresésére. Ha ez nem találja a kulcsot, akkor hibaüzenetet jelenít meg.