Kategóriák használata és kezelése találkozókhoz, névjegyekhez, feljegyzésekhez és feladatokhoz.
Andre Klapper
ak-47@gmx.net
Novell, Inc

Creative Commons Share Alike 3.0

# Kategóriák használata

A névjegyek, találkozók, feladatok és feljegyzések (a következő szöveg „objektumokként” fog ezekre hivatkozni) csoportosításának másik módja a különböző kategóriákhoz tartozóként való megjelenésük. Egy objektumot több kategóriába tartozóként is megjelölhet. A címjegyzékében például egy barátját besorolhatja az „Üzleti” kategóriába, mert kollégák, és besorolhatja a „Barátok” kategóriába is, mert egyben barátok is.

Egy adott kategória objektumainak megjelenítéséhez válassza ki a megfelelő kategóriát a keresősávban.

# Objektum kategóriáinak beállítása

Egy objektum adott kategóriába tartozóként való megjelöléséhez:

Kattintson duplán az objektumra a megfelelő szerkesztő megnyitásához.

Nyomja meg a Kategóriák… gombot. Ha ez nem érhető el, akkor válassza a Nézet Kategóriák menüpontot.

Válassza ki a kategóriát a listából. Tetszőleges számú kategóriát választhat ki.

# Kategóriák hozzáadása és kezelése

Ha a kategóriák alapértelmezett listája nem felel meg igényeinek, akkor hozzáadhat új kategóriákat. Ezt közvetlenül a Szerkesztés Rendelkezésre álló kategóriák menüpont kiválasztásával, vagy közvetve egy objektum szerkesztésekor teheti meg:

Kattintson duplán bármely objektumra a megfelelő szerkesztő megjelenítéséhez.

Nyomja meg a Kategóriák… gombot. Ha ez nem érhető el, akkor válassza a Nézet Kategóriák menüpontot.

Adja meg az új kategóriát a felső beviteli mezőben.

Nyomja meg az OK gombot.

Ezután a kategória megjelenik a szerkesztő Kategóriák szövegmezőjében.

Nyomja meg az OK gombot.

A Kategóriaszerkesztőben szerkesztheti vagy beállíthatja az elérhető kategóriák színeit és ikonjait. Ehhez nyomja meg a Szerkesztés gombot a Kategóriák ablak alján. Nyomja meg a Törlés gombot a kategóriák eltávolításához a listából.