Kapott e-mail továbbítása.
Andre Klapper
ak-47@gmx.net
Novell, Inc

Creative Commons Share Alike 3.0

# Üzenet továbbítása

A kapott leveleit továbbíthatja olyan személyeknek vagy csoportoknak, akiket az szintén érdekelhet.

A levelet továbbíthatja egy új levél mellékleteként (ez az alapbeállítás, lásd az Alapbeállítások szakaszt), beágyazva (saját levelében, a sorok előtti > karakter nélkül) vagy idézve (az egyes sorok előtt a > karakterrel).

A mellékletként való továbbítás akkor hasznos, ha a teljes és változatlan levelet szeretné valakinek továbbítani. A beágyazott vagy idézett továbbítás akkor praktikus, ha az üzenet nagyobb darabjait szeretné továbbítani, vagy a továbbított üzenet különböző részeihez megjegyzéseket szeretne fűzni.

Az éppen olvasott üzenet továbbításához:

Válassza az Üzenet Továbbítás menüpontot, nyomja meg az eszköztár Továbbítás gombját, vagy a Ctrl F kombinációt az alap továbbítási módszer használatához. Ha másik továbbítási módszert szeretne használni, akkor válassza az Üzenet Továbbítás másként menüpontot, vagy kattintson az eszköztáron a Továbbítás gomb melletti lefelé mutató nyílra a kívánt módszer kiválasztásához.

Válassza ki az üzenet címzettjét. A tárgy már ki van töltve, de megváltoztathatja.

A szövegmezőbe írja be az üzenettel kapcsolatos véleményét.

Nyomja meg a Küldés gombot, vagy a Ctrl Enter kombinációt.

A továbbított üzenet mellékletei csak akkor kerülnek továbbításra, ha az eredeti üzenetet mellékletként továbbítja. A beágyazva továbbított üzenetek mellékletei nem kerülnek továbbításra.

# Alapbeállítások

A válaszolás és továbbítás alapbeállításai a Szerkesztés Beállítások Levélszerkesztő beállításai Általános Válaszok és továbbítások Továbbítás stílusa alatt módosíthatók.