Feljegyzés hozzáadása a feljegyzéslistához.
Andre Klapper
ak-47@gmx.net
Novell, Inc

Creative Commons Share Alike 3.0

# Feljegyzés hozzáadása

Válassza a Fájl Új Feljegyzés menüpontot, vagy nyomja meg a Shift Ctrl O kombinációt.

Válasszon egy feljegyzéslistát a Lista legördülő listából.

Adja meg a feljegyzésinformációkat.

Nyomja meg a Mentés gombot, vagy válassza a Fájl Mentés menüpontot.

Ha csak egy feljegyzést szeretne gyorsan felvenni az összefoglaló megadásával, akkor a feljegyzések listájában közvetlenül megadhatja azt.

Emellett beállíthat a feljegyzéshez kategóriát vagy besorolást, valamint mellékletet is csatolhat.

# Megosztott feljegyzések

A megosztott feljegyzések hasonlók a levelekhez, csak ezek egy adott napra vannak ütemezve, és a naptárban az adott dátumon jelennek meg. A megosztott feljegyzések segítségével megjeleníthet szabadságolásokat, ünnepnapokat, fizetésnapokat, születésnapokat stb. A beküldött megosztott feljegyzések a naptárban, a megadott napon jelennek meg. Ezek nem kerülnek a postafiókjába, vagy bármely más felhasználó postafiókjába.

Megosztott feljegyzés küldéséhez:

Válassza a Fájl Új Megosztott feljegyzés menüpontot, vagy nyomja meg a Shift Ctrl H kombinációt.

Válassza ki a szervező fiókjának nevét a Szervező mező mellett megjelenő legördülő listából.

A Címzett mezőbe írjon be egy felhasználónevet, majd nyomja meg az Enter billentyűt. Ismételje ezt meg minden további felhasználóhoz.

Válassza ki a feladatlistát (a Lista alatt), amelyben létre szeretné hozni a bejegyzést.

Írjon be egy rövid összegzést az Összefoglaló mezőbe.

A Kezdés dátuma mezőbe írja be azt a dátumot, amikor ez a megosztott feljegyzés megjelenjen a címzettek naptárában.

Nyomja meg a Mentés gombot, vagy válassza a Fájl Mentés menüpontot.