Kapott e-mailekhez csatolt mellékletek mentése és megnyitása.
Andre Klapper
ak-47@gmx.net
Novell, Inc

Creative Commons Share Alike 3.0

# Kapott levelek mellékleteinek kezelése

Ha mellékleteket tartalmazó leveleket kap, akkor az Evolution az e-mail fejléce és szövege között megjeleníti a mellékletek számát, és egy Mentés vagy Összes mentése gombot.

Az Evolution nem támogatja az összes üzenet összes mellékletének egyszerre történő mentését egy mappában.

A mellékletek listája elérhető az e-mail alján is.

Melléklet lemezre mentéséhez kattintson a mellékletikon melletti lefelé mutató nyílra, majd válassza a Mentés másként menüpontot.

A melléklet másik alkalmazásban való megnyitásához kattintson a melléklet melletti lefelé mutató nyílra, és válassza ki az egyik elérhető alkalmazást.

A melléklethez elérhető lehetőségek a melléklet típusától és a rendszerére telepített alkalmazásoktól függően változnak. A képfájlok például megnyithatók a Képmegjelenítővel vagy a GIMP képszerkesztővel.