Címlisták használata névjegyek csoportosítására.
Andre Klapper
ak-47@gmx.net
Novell, Inc

Creative Commons Share Alike 3.0

# Címlisták használata

A címlista névjegyek egy közös álnévvel rendelkező, Ön által létrehozott listája. Amikor ennek az álnévnek küld levelet, az ténylegesen a lista minden tagjának kerül elküldésre. Ez abban különbözik az „igazi” levelezőlistáktól, hogy csak az Ön számítógépén létezik kényelmi szolgáltatásként, és nem egy kiszolgálón lévő levelezőlista-program kezeli.

Létrehozhat például egy névjegyet minden családtagjának, majd ezeket a névjegyeket felveheti egy „Család” nevű címlistára. Ezután az egyes személyek e-mail címének külön-külön történő megadása helyett a „Családnak” is küldhet e-maileket, és ezeket a lista tagjai mind meg fogják kapni.

# Címlista létrehozása

Válassza a Fájl Új Címlista menüpontot.

Írjon be egy nevet.

Válassza ki azt a címjegyzéket a Hol: alatt, amelyhez hozzá szeretné adni a címlistát.

Adja meg a listatagokat a címzettek neveinek vagy e-mail címeinek megadásával (a mező támogatja az automatikus kiegészítést), vagy a névjegyek áthúzásával a Névjegyek ablakból a listába, vagy a Kiválasztás gomb használatával.

Döntse el, hogy a címeket el szeretné-e rejteni, amikor levelet küld a címlistára.

Hacsak nem nagyon kicsi a lista, akkor javasolt a címek elrejtése. Ez ugyanaz, mint a „Rejtett másolat” szolgáltatás használata, amit az Üzenet küldése több címzettnek fejezet ismertet.

Nyomja meg az OK gombot.

A címlista hozzáadásra kerül a kiválasztott címjegyzékhez az Evolutionben.

# Üzenetek küldése címlistának

A címlistának való üzenetküldéshez adja meg címzettként a címlista nevét a levélszerkesztőben. Ugyanezt elérheti a címjegyzékben a jobb egérgombbal kattintva a címlistára, és az Üzenet küldése a listának menüpont kiválasztásával is.