Válasz egy kapott e-mailre.
Andre Klapper
ak-47@gmx.net
Novell, Inc

Creative Commons Share Alike 3.0

# Válasz egy üzenetre

# Válaszadás e-mail üzenetekre

Egy üzenetre való válaszoláshoz válassza ki azt az üzenetlistában, és nyomja meg az eszköztár Válasz gombját, vagy kattintson az üzenetre a jobb egérgombbal, és válassza a Válasz a feladónak menüpontot. Ekkor megnyílik az üzenetszerkesztő. A Címzett: és Tárgy: mezők már ki vannak töltve, de ha akarja, megváltoztathatja ezeket. Ezen kívül a régi üzenet teljes szövege is beszúrásra kerül az új üzenetbe. A régi üzenet szövegét szürke betűk és a bal oldalon kék vonal (HTML megjelenítés), vagy az egyes sorok előtti > karakter (egyszerű szöveges mód) jelöli.

Ha egy több címzettel rendelkező üzenetet olvas, akkor a Válasz helyett használhatja a Válasz mindenkinek lehetőséget. Ha a Másolat: vagy Címzett: mezőben sok cím van, akkor ezzel jelentős mennyiségű időt spórolhat.

# A válasz mindenkinek szolgáltatás használata

Vegyük a következő példát. Zsuzsa levelet küld egy ügyfélnek, és másolatokat küld Lászlónak, valamint egy belső céges levelezőlistára a munkatársaiknak. Ha László úgy szeretne hozzászólni a levélhez, hogy azt mindenki lássa, akkor a Válasz mindenkinek lehetőséget használja, de ha csak Zsuzsának szeretné megírni, hogy egyetért, akkor a Válasz lehetőséget használja. Válasza nem jut el senkihez, akit Zsuzsa a Rejtett másolat listára vett fel, mert ez a lista senkivel sem kerül megosztásra.

Ha feliratkozik egy levelezőlistára, és a feladó helyett a listának szeretne válaszolni, akkor válassza a Válasz a listának lehetőséget a Válasz vagy Válasz mindenkinek helyett.

# Gyorsbillentyűk

Művelet | Gyorsbillentyűk
Válasz a feladónak | Ctrl R
Válasz a levelezőlistának | Ctrl L
Válasz mindenkinek | Shift Ctrl R

# Alapbeállítások

A válaszolás és továbbítás alapbeállításai a Szerkesztés Beállítások Levélszerkesztő beállításai Általános Válaszok és továbbítások Válasz stílusa alatt módosíthatók.