Levelek törlése, tisztítása és visszaállítása.
Andre Klapper
ak-47@gmx.net
Novell, Inc

Creative Commons Share Alike 3.0

# Levelek törlése és visszaállítása

# Üzenetek törlése

Egy üzenet törléséhez válassza azt ki, és nyomja meg a Delete billentyűt vagy az eszköztár Törlés gombját, vagy nyomja meg a Ctrl D kombinációt, vagy válassza az üzenet helyi menüjéből a Törlés menüpontot.

A Delete megnyomásakor vagy a Kuka mappába dobáskor a levél ténylegesen nem kerül törlésre, csupán törlésre lesz megjelölve. A törlésre megjelölt összes üzenetet a Kuka mappában láthatja. A törölt üzenetek megjelenítéséhez válassza a Nézet Törölt üzenetek megjelenítése menüpontot. Ekkor áthúzva megjelennek a későbbi törlésre megjelölt üzenetek.

Egy mappa összes törölt üzenetének végleges törléséhez válassza a Mappák Tisztítás menüpontot, vagy nyomja meg a Ctrl E kombinációt.

# Levelek visszaállítása

A törölt, de még nem tisztított üzeneteket visszaállíthatja. Egy üzenet visszaállításához válassza ki az üzenetet és válassza a Szerkesztés Üzenettörlés visszavonása menüpontot. Ne feledje, hogy ehhez engedélyezni kell a Nézet Törölt üzenetek megjelenítése menüpontot.

Ha egy üzenetet megjelölt törlésre, akkor a visszaállítása megszünteti ezt, és az üzenet nem jelenik meg többé a Kuka mappában.