Találkozómeghívók küldése e-mailben a partnereknek.
Novell, Inc

Creative Commons Share Alike 3.0

# Meghívók küldése e-mailben

Ha létrehoz egy eseményt a naptárban, akkor meghívókat küldhet a résztvevőlista tagjainak az Evolution levelező összetevője használatával. A meghívó mellékletként kerül elküldésre, iCal formátumban.

Meghívó küldéséhez kattintson a jobb egérgombbal a bejegyzésre a naptárban, és válassza a Továbbítás iCalendarként menüpontot.

Meghívó fogadásakor több lehetősége van:

Elfogadás:

Azt jelzi, hogy részt fog venni a találkozón. Amikor az OK gombra kattint, a találkozó felvételre kerül a naptárába.

Feltételesen elfogadás:

Azt jelzi, hogy valószínűleg részt fog venni a találkozón. Amikor az OK gombra kattint, a találkozó felvételre kerül a naptárába, de feltételesként kerül megjelölésre.

Elutasítás:

Azt jelzi, hogy nem tud részt venni a találkozón. A találkozó nem kerül felvételre a naptárába az OK gomb megnyomásakor, de válasza elküldésre kerül a találkozó szervezőjének, ha a Válasz küldése a feladónak lehetőséget választja.

Válasz küldése a feladónak:

Válassza ezt a lehetőséget, ha választ szeretne küldeni a találkozó szervezőinek.